**Darbdavio registracija ir garantinis raštas pagal Minimalaus atlyginimo įstatymo § 16 1 ir 2 punktus arba Darbuotojų komandiravimo įstatymo § 18 1 ir 2 punktus kartu su Nutarimo dėl prievolės pranešti apie minimalų atlyginimą § 2 1 ir 3 punktus**

Darbdaviai, reziduojantys užsienyje, kurių darbuotojai atlieka mobilų darbą šiose Nelegalaus darbo prevencijos įstatymo § 2a numatytose veiklose (*vert.* išvardintos įvairios veiklos rūšys, kurių tarpe:)

* Keleivių vežimo
* Ekspedijavimo, transporto ir logistikos srityse,

privalo pagal Nutarimo dėl prievolės pranešti apie minimalų atlyginimą § 2 1 ir 3 punktus, Darbuotojų komandiravimo įstatymą ir Darbuotojų įdarbinimo įstatymą pateikti darbo planavimo formuliarą 033037 (1 priedas). Šiame darbuotojų darbo planavimo laikotarpiui iki 6 mėnesių formuliare būtina pateikti šiuos duomenis:

* Darbo arba paslaugų pradžia ir numatoma trukmė,
* Darbuotojų, kuriuos darbdavys siunčia darbinei veiklai Vokietijoje, pavardės, vardai ir gimimo datos, o taip pat numatoma darbinės veiklos trukmė (kaip registracijos priedas),
* Adresas, kur saugomi pagal aukščiau minėtus įstatymus reikalingi dokumentai (ypač darbo sutartys, žiniaraščiai, darbo užmokesčio žiniaraščiai, atliktų atlyginimo mokėjimų dokumentai).

**Jeigu dokumentai saugomi užsienyje, prie Darbuotojų darbo planavimo formuliaro reikia pridėti garantinį raštą, kad muitinės administracijai pareikalavus dokumentai bus pateikti kontrolei Vokietijoje vokiečių kalba. Be šių dokumentų būtina pateikti duomenis apie nurodytu laikotarpiu faktiškai atliktus darbus ir paslaugas ir apie atitinkamus užsakovus.**

**Mobili veikla** yra tokia veikla, kuri nesurišta su vienintele darbo vieta, ir kuri atliekama ne vienu konkrečiu adresu. Išskirtinai mobilaus darbo pavyzdžiais gali būti laiškų, siuntų, spaudos pristatymas, atliekų surinkimas gatvių valymas, **krovinių ir keleivių vežimas**.